เสร็จจากวิ่งสวนลุม ไช้ก็ออกตระเวนหาของกิน ร้านวรพจน์ pop up ขึ้นมาจากการค้นหาพอขับมาถึงย่านคลองเตย เป็นร้าน 2 คูหาบนถนนสุนทรโกษา ตรงแถวๆป้ายรถเมล์พอดี ไม่มีที่จอด ต้องเอารถไปแบบซะไกล แล้วเดินข้ามสะพานลอยมา

อาหารร้านนี้เน้น 3 อย่างคือ
1) ข้าวหน้าเป็ด ธรรมดา 40 บาท พิเศษ 50 จริงๆ มีหมูแดงด้วย แต่ว่าวันนี้ไม่มีเลยอดกิน
2) ขนมจีบ ซาลาเปา เข่งละ 25 บาท
3) ก๋วยเตี๋ยวตำลึง เย็นตาโฟ 40 บาท

จะว่าไปอาหารที่นี่ราคาไม่แพงเลย แต่ว่าปริมาณก็น้อยตามไปด้วย สายแข็งอย่างไช้จึงไม่ค่อยอิ่ม ข้าวหน้าเป็ดรสขาติพอใช้ โดยเฉพาะน้ำราด เนื้อเป็ดน้อยจนยังบอกรสไม่ได้ชัด บอกได้แต่ว่าครั้งหน้าควรสั่งจานพิเศษ

ทีแรกว่าจะกินเย็นตาโฟ แต่ปากดันไปสั่งเกาเหลา ก็เลยได้ซุปตำลึงมาหนึ่งชามพร้อมสารพัดลูกชิ้น รสชาติก็โอนะ ใสๆ ทานแล้วคล่องคอ ไปกันได้กับข้าวหน้าเป็ด